Kallikles (syn Theokosma)

Kallikles () bol grécky sochár v 5. storočí pred Kr.

Sochár Kallikles, syn Theokosma z Megary, tvoril pravdepodobne v 2. polovici 5. storočia pred Kr. O jeho sochárskych dielach máme správy len od gréckeho cestovateľa Pausania, ktorý vo svojej sprievodcovskej príručke po Grécku uvádza, že Kallikles, tvorca Diovej sochy v Megare, zhotovil sochy olympijských víťazov, slávneho boxera Diagora z Rodosu, víťaza hier v roku 464 pred Kr. a sochu juniorského boxera Gnathóna z Dipaie, korunovaného olivovým vencom v roku 440 pred Kr. Tieto sochy stáli na posvätnej pôde Olympie.

Z Diagorovej sochy sa v Olympii našiel podstavec i s nápisom. Podľa typu písma ho ale datujú na koniec 4. storočia pred Kr.Die Inschriften von Olympia, IvO 151  Keďže sa Diagoras mohol pýšiť potomkami, ktorí tiež dosiahli olympijské víťazstvá, je možné, že tento podstavec a jeho nápis (možno aj sochu) v tom období obnovili (podstavce sa bežne po poškodení vymenili).Lucia Guerrini: Enciclopedia dell’Arte Antica, Classica e Orientale, Roma 1959, Treccani, Kallikles  V Olympii sa z podstavcov Diagorovcov zachovali početné trosky východne od Diovho chrámu, ale tiež v blízkosti eretrijského býka. 

 Referencie a bibliografia 


Kategória:Sochári starovekého Grécka